Kan Oktobre 5, 2015, si Marcos pigbuyagyag an saiyang kandidatura para Bise Presidente kan Filipinas sa nagdadangadang na eleksyon heneral 2016. Si Marcos Jr. nagdalagan para  bise-presidente kan eleksyon heneral taon 2016, alagad lima an kadungan niyang nagkandidato sa siring na pwesto. Dai siya nakaluwas ta an nanggana iyo si Leni Robredo na may  14,418,817 boto o 35.11 porsyento kan kagabsan na boto asin dinaog si Senador Bongbong Marcos nin 263,473 boto sa pwesto komo bise-presidente.